Na temelju članka 18. Zakona o proračunu (Narodne novine, br. 144/21), te članka 36. Statuta Općine Nova Bukovica (Službeni glasnik Općine Nova Bukovica, br. 2/2021), Općinsko vijeće Općine Nova Bukovica na 21. sjednici održanoj 15. prosinca 2023. godine, donijelo je

**O D L U K U**

**o izvršavanju Proračuna Općine Nova Bukovica za 2024. godinu**

**I OPĆE ODREDBE**

**Članak 1.**

Ovom se Odlukom uređuje način izvršavanja Proračuna Općine Nova Bukovica za 2024. godinu (u daljnjem tekstu: Proračun), upravljanje prihodima - primicima, rashodima -izdacima Proračuna, te propisuju prava i obveze korisnika proračunskih sredstava.

**Članak 2.**

U izvršenju proračuna primjenjuju se odredbe Zakona o proračunu i Zakona o financiranju lokalne i područne (regionalne) samouprave.

Proračun se donosi i izvršava u skladu s načelima jedinstva i točnosti proračuna, uravnoteženosti, obračunske jedinice, univerzalnosti, specifikacije, dobrog financijskog upravljanja i transparentnosti.

**Članak 3.**

Stvarna naplata prihoda nije ograničena procjenom prihoda u Proračunu, a iznosi rashoda i izdataka utvrđeni u Proračunu smatraju se maksimalnim svotama.

**Članak 4.**

Korisnici sredstava o odobrenim sredstvima bit će obaviješteni putem „Službenog glasnika Općine Nova Bukovica“.

**II STRUKTURA PRORAČUNA**

**Članak 5.**

Opći dio Proračuna sastoji se od Računa prihoda i rashoda i Računa financiranja.

Posebni dio Proračuna sastoji se od plana rashoda i izdataka proračunskih korisnika raspoređenih u tekuće i razvojne programe za tekuću proračunsku godinu.

**III IZVRŠAVANJE PRORAČUNA**

**Članak 6.**

Sredstva u proračunu se osiguravaju proračunskim korisnicima koji su u njegovom Posebnom dijelu određeni za nositelje razdjela, po utvrđenim programima.

Sredstva Proračuna smiju se koristiti samo za namjene utvrđene posebnim zakonima i odlukama Općine Nova Bukovica, u visini sredstava određenih Proračunom i to do visine utvrđene u njegovom posebnom dijelu.

**Članak 7.**

Korisnik Proračuna na temelju iznosa predviđenih Proračunom obvezan je sastaviti financijski plan za poslovnu godinu po planiranim aktivnostima i dostaviti ga sukladno roku određenim pozivom na javni natječaj.

Tijekom proračunske godine može se izvršiti naknadna dodjela sredstava temeljem posebnog zahtjeva koje odobrava Općinski načelnik.

Manje dodijeljena sredstva u odnosu na financijski plan za pojedinu aktivnost, korisnik raspoređuje u sredstva dodjele za drugu planiranu aktivnost.

Viškovi sredstava korisnika Proračuna po godišnjem obračunu moraju se vratiti u Proračun, osim ako Općinski načelnik na zaključi drugačije.

**Članak 8.**

Korisnik Proračuna u okviru financijskog izvještaja izvještava o iznosu utrošenih sredstava, s tim da se razlike reguliraju na isti način kako je to za dodjelu sredstava određeno člankom 7. ove Odluke.

**Članak 9.**

Ako se prihodi - primici Proračuna ne naplaćuju u planiranim svotama i planiranoj dinamici tijekom godine, prednost u podmirivanju rashoda Proračuna imaju rashodi – izdaci za redovnu djelatnost Općine Nova Bukovica.

**Članak 10.**

Ako tijekom godine dođe do ne usklađenosti planiranih prihoda - primitaka i rashoda - izdataka Proračuna predložit će se Općinskom vijeću Općine Nova Bukovica donošenje izmjene i dopune Proračuna.

Općinski načelnik može odobriti preraspodjelu unutar pojedinog razdjela u proračunu prema potrebi, pojedinih korisnika, s tim da umanjenje pojedine stavke ne može biti veće od 15%.

O izvršenju preraspodjele iz prethodnog stavka Općinski načelnik dužan je o tome obavijestiti Općinsko vijeće Općine Nova Bukovica.

**Članak 11.**

Za izvršavanje Proračuna u cijelosti je odgovoran Općinski načelnik Općine Nova Bukovica.

Naredbodavac za izvršenje Proračuna u cijelosti je Općinski načelnik.

**Članak 12.**

Slobodnim sredstvima u Proračunu upravlja Općinski načelnik Općine Nova Bukovica.

**Članak 13.**

Odluku o zaduživanju Općine Nova Bukovica za kapitalne projekte obnove i razvitka koji se financiraju iz Proračuna Općine Nova Bukovica za 2024. godinu donosi Općinsko vijeće, prema uvjetima i do visine predviđene Zakonom o proračunu.

**Članak 14.**

Kad se sredstva Proračuna koriste za sanaciju, dokapitalizaciju, ili kao udio u sredstvima pravne osobe, Općina Nova Bukovica postaje vlasnik imovine u tim pravnim osobama razmjerno uloženim sredstvima

**Članak 15.**

Općina Nova Bukovica može davati jamstva trgovačkim društvima u pretežitom vlasništvu Općine i ustanovama koje će osnovati do visine Zakonom utvrđenih iznosa.

Za izdavanje jamstva Općina može zaračunavati proviziju od 0,5% od vrijednosti izdanog jamstva.

Rizici za obveze po izdanim jamstvima osiguravaju se u Proračunu Općine u jamstvenoj zalihi do 5 % od vrijednosti dospjelih izdanih jamstava.

Odluku o davanju jamstava donosi Općinsko vijeće Općine Nova Bukovica uz suglasnost Ministarstva Financija.

Općina Nova Bukovica dužna je obavijestiti Ministarstvo financija o danim jamstvima u roku od 30 dana od danog jamstva i obvezatno do 31. prosinca 2024. godine.

**Članak 16.**

Prihodi što ih ostvari Jedinstveni upravni odjel obavljanjem vlastite djelatnosti prihodi su Proračuna i uplaćuju se na njegov račun.

Vlastite prihode koje ostvare korisnici Proračuna ustupaju im se za obavljanje njihove djelatnosti, uz obvezu da o ostvarenim i utrošenim vlastitim prihodima mjesečno izvještavaju Općinskog načelnika - Jedinstveni upravni odjel.

**Članak 17.**

Pogrešno ili više uplaćeni prihodi u Proračun vračaju se uplatiteljima na temelju naloga Općinskog načelnika na teret tih prihoda, temeljem zahtjeva uplatitelja i priloženog dokaza o pogrešno ili više uplaćenom prihodu.

**Članak 18.**

Plaćanje predujma moguće je samo iznimno na temelju prethodne suglasnosti Općinskog vijeća, uz uvjet dostavljanja garancije poslovne banke, osim za pravne subjekte iz članka 4. Zakona o javnoj nabavi.

**Članak 19.**

Za neplanirane ili nedovoljno planirane izdatke koristit će se sredstva proračunske zalihe do visine određene zakonom o proračunu do 0,5% prihoda Proračuna bez primitka.

O korištenju proračunske zalihe Odlučuje Općinski načelnik.

Općinski načelnik može raspolagati sredstvima proračunske zalihe do pojedinačnog iznosa od 2.000,00 eura.

Općinski načelnik je dužan na prvoj narednoj sjednici izvijestiti Općinsko vijeće o korištenju proračunske zalihe

**Članak 20.**

Općinsko vijeće donosi Odluku o naknadama za rad vijećnika Općinskog vijeća i članova njihovih radnih tijela.

Općinski načelnik donosi Odluku o visini osnovice za obračun plaće službenika i namještenika i drugim pravima iz radnog odnosa djelatnika Općine Nova Bukovica.

Odluku o plaći općinskom načelniku, donosi Općinsko vijeće.

Općinski načelnik donosi Pravilnik o plaćama, naknadama i drugim pravima iz radnog odnosa službenika i namještenika Jedinstvenog upravnog odjela Općine Nova Bukovica, sukladno kojem su sredstva za isplatu ostvarenih materijalnih i drugih prava (rashodi za zaposlene) službenika i namještenika osigurana u Posebnom dijelu Proračuna.

**Članak 21.**

Sponzorstva, pokroviteljstva i nabavu opreme odobrit će Općinski načelnik zasebnim odlukama.

**Članak 22.**

Jedinstveni upravni odjel podnosi Općinskom načelniku polugodišnji izvještaj o izvršenju Proračuna do 5. rujna tekuće godine.

Općinski načelnik dužan je podnijeti Općinskom vijeću polugodišnji izvještaj o izvršenju Proračuna do 15. rujna tekuće godine.

Jedinstveni upravni odjel izradit će Prijedlog Odluke o godišnjem obračunu Proračuna Općine Nova Bukovica i dostaviti ga Općinskom načelniku i Općinskom vijeću na usvajanje u zakonskim rokovima.

**Članak 23.**

Korisnici Proračuna obavezni su izraditi financijska izvješća o odobrenim sredstvima od Općine Nova Bukovica i dostaviti godišnje izvješće o utrošku odobrenih i doznačenih sredstava, kao i dostaviti sve podatke, isprave i izvještaje koji se od njih traže.

Ako se prilikom proračunskog nadzora utvrdi da su sredstva bila upotrebljavana protivno Zakonu ili Proračunu o istom će se izvijestiti Općinski načelnik i Općinsko vijeće i poduzeti mjere da se nadoknade tako utrošena sredstva ili će se privremeno obustaviti isplata sa pozicija s kojih su sredstava bila namjenski trošena.

**Članak 24.**

Ovaj proračun izvršava se od 01. siječnja do 31. prosinca 2024. godine.

Prihodi naplaćeni u navedenom razdoblju jesu prihodi Proračuna 2024. godine.

Ako aktivnosti i projekti za koje su sredstva osigurana u Proračunu tekuće godine nisu izvršeni do visine utvrđene Proračunom mogu se u toj visini izvršavati u sljedećoj godini, ako su ispunjeni osnovni preduvjeti:

1. Proračunska sredstva osigurana u Proračunu tekuće godine za aktivnosti i projekte koji se prenose, moraju ostati na kraju godine neizvršena ili izvršena u iznosu manjem od planiranog.

2. Prenesene aktivnosti i projekti mogu se izvršavati u sljedećoj proračunskoj godini uz suglasnost Općinskog načelnika.

Ako se u tijeku proračunske godine zbog nastanka novih obveza za Proračun ili zbog promjena gospodarskih kretanja povećaju rashodi ili izdaci, odnosno smanje prihod ili primici Proračuna, Općinski načelnik može obustaviti izvršavanje pojedinih rashoda ili izdataka najviše 90 dana.

Općinski načelnik donosi odluku o privremenim mjere obustave. Ako se za vrijeme provođenja mjera privremene obustave izvršavanja Proračuna, Proračun ne može uravnotežiti, Općinski načelnik mora najkasnije u roku od 15 dana prije isteka roka za privremenu obustavu izvršavanja Proračuna predložiti izmjene i dopune Proračuna, kojima se ponovno uravnotežuju prihodi i primici odnosno rashodi i izdaci Proračuna.

Ukoliko se prihodi Proračuna ne naplaćuju u planiranim svotama i planiranoj dinamici tijekom godine,prvo se podmiruju izdaci za redovitu djelatnost Jedinstvenog upravnog odijela i Vlastitog pogona.

**Članak 25.**

Za eventualno zaduživanje Općine radi kapitalnih ulaganja u projekte koji se financiraju iz Proračuna Općine Nova Bukovica, Odluku donosi Općinsko vijeće prema uvjetima i do visine utvrđene Zakonom o proračunu.

Za eventualno zaduživanje mora se ishoditi suglasnost Vlade Republike Hrvatske sukladno Zakonu.

Općina Nova Bukovica se u 2022. i 2023. godini zadužila u iznosu od 7.500.000,00

kuna, sukladno odredbama Odluke o kreditnom zaduženju („Službeni glasnik Općine Nova Bukovica“, broj 8/2021, 10/2021).

**ODGODA PLAĆANJA TE OTPIS POTRAŽIVANJA**

**Članak 26.**

Ovlašćuje se Načelnik da posebnom odlukom u cijelosti ili djelomično može otpisati dug prema Općini, ukoliko bi troškovi postupka naplate bili u nerazmjeru s visinom potraživanja odnosno zbog drugog opravdanog razloga ili je potraživanje zakonskim odredbama nenaplativo (u slučaju zastarjelog dugovanja).

Načelnik odlučuje o otpisu nenaplativih i spornih potraživanja temeljem izvještaja Povjerenstva za popis, a sukladno Pravilniku o proračunskom računovodstvu i Računskom planu (Narodne novine broj 124/14 i njegovim izmjenama i dopunama).

Općinski načelnik može odobriti odgodu plaćanja duga najviše do šest mjeseci.

Općinski načelnik može odobriti obročnu otplatu duga najviše do dvadeset i četiri mjeseca.

**IV ZAVRŠNE ODREDBE**

**Članak 27.**

Ova Odluka biti će objavljena u Službenom glasniku Općine Nova Bukovica, a stupa na snagu 01. siječnja 2024. godine.

**OPĆINSKO VIJEĆE OPĆINE NOVA BUKOVICA**

**KLASA: 400-06/23-01/01 PREDSJEDNIK**

**URBROJ: 2189-9-01-23-4**

**Nova Bukovica, ­­15. prosinca 2023. Franjo Kraljik**